I 1779 ble selskapet omdannet til handelsselskap med 16 andeler eid av ni handelsselskap i pelsbransjen. Alt året derpå ble det omdannet igjen og nye deleiere tatt inn. Konkurransen med andre Montréal-baserte pelshandlere førte til voldshandlinger, og vinteren 1783-1784 en ny reorganisering, nå til et permanent handelskompani i selskapsform, til forskjell fra de tidligere hvis eksistens begrenset seg til avtalte tidsperioder. Andre rivaler fikk bli med i kompaniet i 1787, blant annet Alexander Mackenzie. Ytterligere rivaler ble stil tilfredse ved en samarbeidsavtale i 1792.